Mount Rose Self-catering Guest House | LekkeSlaap
Vanaf R5 360 R4 556 per nag (vir 8 persone)
Mount Rose Self-catering Guest House is in die prentjiemooi dorpie Clarens in die Vrystaat en bied 'n pragtige berg-uitsig en 'n rustige omgewing. Die tuin is ten volle omhein en klein troeteldiere is welkom. Die huis is na aan die middedorp en loopafstand vanaf restaurante, winkels en koffiewinkels af.
Die grootste slaapkamer, Vrede, is op die boonste verdieping geleë en het 'n koninggrootte-bed, 'n en suite-badkamer met 'n hoekbad, stort, wasbak met 'n kassie en 'n toilet. Die kamer het ook 2 leunstoele, ingeboude kaste en 'n privaat balkon met panoramiese berg-uitsigte.
Die tweede slaapkamer, Geloof, is op die middelste verdieping en het 'n eie toesluit-ingang en buitedeur en sy eie voorportaal. Die kamer het 'n dubbelbed, spieëltafel, leunstoel en 'n boekrak en 'n en suite-badkamer met 'n stort, wasbak en 'n toilet. Daar is ingeboude kaste.
Die derde slaapkamer, Liefde, is ook op die middelste verdieping. Die kamer het 'n binne- en buite deur en is met 'n koningingrootte-bed, 2 leunstoele, 2 spieëlkaste en ingeboude kaste toegerus. Die en suite-badkamer het 'n stort, wasbak en toilet.
Die vierde slaapkamer, Vreugde, is die kleinste slaapkamer en op die onderste verdieping geleë. Hierdie kamer is ideaal vir kinders. Die kamer is ingerig met 2 enkelbeddens, kaste en binne- en buite deure. Gaste kan een van die badkamers deel sonder om deur die ander kamer te loop.
Die groot kombuis is toegerus met 'n dubbeloond, vierplaatstoof, mikrogolfoond, ketel, broodrooster, 'n koffiedompelpot, 'n yskas-vrieskas, skottelgoedwasser en 'n tuimeldroër. Daar is tans nie 'n wasmasjien nie, maar daar is 'n wassery in die dorp. Eetgerei, breekware, potte, panne en kook- en eetgerei en 'n verskeidenheid glase word ook voorsien.
Die oopplan-leefarea beskik oor 'n etenstafel vir 6. Die sitkamer het 3 groot banke, sytafels, 'n sentrale koffietafel, TV-kabinet en 'n groot kaggel. Gaste is welkom om hul eie DStv-dekodeerder en -slimkaart saam te bring. Gratis, onbeperkte WiFi toegang is beskikbaar. Groot dubbeldeure lei vanaf die eet- en-sitkamer na die ruim onderdak stoep met 'n uitsig. Daar is 'n etenstafel met sitplek vir 8 gaste op die stoep.
Die ingang is deur die dubbelmotorhuis wat met 'n afstandbeheer werk en daar is 'n alarm wat met 'n afstandbeheer werk. Die res van die tuin is omhein en hek 3 hekke.